Lamihope in Gujrati નાં ઉપયોગો, ડોઝ, આડઅસરો, ફાયદાઓ, ક્રિયાપ્રતિક્રિયાઓ અને ચેતવણી - Lamihope naa upyogo, dojh, adasro, fayado, kriyapratikriyao ane chetavni\nLamihope ની જાણકારી\nLamihope Benefits & Uses[દવા] લાભો અને ઉપયોગો- Lamihope Benefits & Uses in Gujarati- Lamihope labhon ane upyogon\nLamihope નો ડોઝ અને કેવી રીતે લેવી- Lamihope Dosage & How to Take in Gujarati - Lamihope no dojh ane kevi rite levi\nLamihope ની આડઅસરો- Lamihope Side Effects in Gujarati- Lamihope ni adasro\nLamihope સંબંધિત ચેતવણીઓ- Lamihope Related Warnings in Gujarati- Lamihope sambhandhit chetavnio\nઅન્ય દવાઓ સાથે Lamihope ની ગંભિર ક્રિયાપ્રતિક્રિયાઓ- Severe Interaction of Lamihope with Other Drugs in Gujarati- anya dawao sathe Lamihope ni ghambhir kriyapratikriyao\nLamihope નાં પ્રતિસૂચકો- Lamihope Contraindications in Gujarati- Lamihope naa pratisuchako\nLamihope વિશે અવારનવાર પૂછવામાં આવતા પ્રશ્નો- Frequently asked Questions about Lamihope in Gujarati- Lamihope vise avaranvar puchhavama avata prasno\nખોરાક અને આલ્કોહોલ સાથે Lamihope ની ક્રિયાપ્રતિક્રિયાઓ- Lamihope Interactions with Food and Alcohol in Gujarati- khorak ane alcohol sathe Lamihope nī kriyapratikriyao\nLamihope Benefits & Uses[દવા] લાભો અને ઉપયોગો - Lamihope Benefits & Uses in Gujarati - Lamihope labhon ane upyogon\nLamihope નો ઉપયોગ નીચેનાની સારવાર કરવા માટે થાય છે -\nLamihope નો ડોઝ અને કેવી રીતે લેવી - Lamihope Dosage & How to Take in Gujarati - Lamihope no dojh ane kevi rite levi\nLamihope નાં ઘટકો - Lamihope Active Ingredients in Gujarati - Lamihope naa ghatako\nLamihope ની આડઅસરો - Lamihope Side Effects in Gujarati - Lamihope ni adasro\nસંશોધન આધારિત, જ્યારે Lamihope નો ઉપયોગ કરવામાં આવે છે ત્યારે નીચેની આડઅસરો જોવામાં આવી છે -\nLamihope સંબંધિત ચેતવણીઓ - Lamihope Related Warnings in Gujarati - Lamihope sambhandhit chetavnio\nશું સગર્ભા સ્ત્રીઓ માટે Lamihope નો ઉપયોગ સુરક્ષિત છે?\nસગર્ભા સ્ત્રીઓ Lamihope થી સાધારણ આડઅસરો અનુભવી શકે છે. જો તમને તેમલાગતું હોય, તો તેને બંધ કરો અને ફક્ત ડૉક્ટરની સલાહ પર જ શરૂ કરો.\nશું સ્તનપાન દરમ્યાન Lamihope નો ઉપયોગ સુરક્ષિત છે?\nસ્તનપાન કરાવતી સ્ત્રીઓ પર Lamihope કેટલીક આડઅસરો તરફ દોરી જઇ શકે છે. જો તમે Lamihope લીધા પછી કોઇ અનિચ્છનિય લક્ષણો જુઓ છો, તો તેને ફરીથી ન લો અને તરત જ તમારા ડૉક્ટરને કૉલ કરો. તમારા ડૉક્ટર તમારા માટે ઉત્તમ વિકલ્પ કહેશે.\nકિડનીઓ પર Lamihope ની અસર શું છે?\nLamihope ની આડઅસર ભાગ્યે જ કિડની પર અસર કરે છે\nયકૃત પર Lamihope ની અસર શું છે?\nયકૃત માટે Lamihope ભાગ્યે જ હાનિકારક છે.\nહ્રદય પર Lamihope ની અસર શું છે?\nહૃદય માટે Lamihope ની કોઈ પણ આડઅસરો નથી.\nઅન્ય દવાઓ સાથે Lamihope ની ગંભિર ક્રિયાપ્રતિક્રિયાઓ - Severe Interaction of Lamihope with Other Drugs in Gujarati - anya dawao sathe Lamihope ni ghambhir kriyapratikriyao\nદર્દીઓમાં તે ગંભિર આડઅસરો પેદા કરતી હોવાથી નીચેની દવાઓ સાથે Lamihope ન લેવી જોઇએ -\nLamihope નાં પ્રતિસૂચકો - Lamihope Contraindications in Gujarati - Lamihope naa pratisuchako\nજો તમે નીચેનામાંથી કોઇ પણ રોગોથી પિડાતા હોવ, તો તમારા ડૉક્ટર તેમ કરવાનું ન કહે ત્યાં સુધી તમારે Lamihope લેવી ન જોઇએ -\nLamihope વિશે અવારનવાર પૂછવામાં આવતા પ્રશ્નો - Frequently asked Questions about Lamihope in Gujarati - Lamihope vise avaranvar puchhavama avata prasno\nશું Lamihope આદત બનાવનાર અથવા વ્યસનકારક છે?\nના, Lamihope આદત બનાવતી નથી.\nLamihope ઘેન અથવા ઊંઘ ચડાવતી નથી, તેથી તમે વાહન ચલાવી શકો છો અથવા મશીનરી પણ ચલાવી શકો છો.\nહા, Lamihope સલામત છે પરંતુ તમારા ડૉક્ટરની સલાહ લીધા પછી જ તેને લો.\nના, માનસિક બિમારીમાં Lamihope નો ઉપયોગ અસરકારક નથી.\nખોરાક અને આલ્કોહોલ સાથે Lamihope ની ક્રિયાપ્રતિક્રિયાઓ - Lamihope Interactions with Food and Alcohol in Gujarati - khorak ane alcohol sathe Lamihope nī kriyapratikriyao\nખોરાક અને Lamihope વચ્ચે ક્રિયાપ્રતિક્રિયાઓ\nખોરાક સાથે Lamihope લેવી સલામત છે.\nઆલ્કોહોલ અને Lamihope વચ્ચે ક્રિયાપ્રતિક્રિયાઓ\nઆલ્કોહોલનું સેવન અને Lamihope લેવાનું એકસાથે કરવાથી તમારા આરોગ્ય પર ગંભીર અસરો પેદા કરી શકે છે.\nLamihope ના બધા વિકલ્પ જુઓ - Substitutes for Lamihope in Gujarati\nLamihope ની કિંમત અને પૅક સાઇઝ - Lamihope Price and Pack Size in Gujarati - Lamihope ni kimmata ane pack saijh\nશું તમે અથવા તમારા પરિવારમાં કોઇ Lamihope લો છો? કૃપા કરીને એક સર્વેક્ષણ કરો અને બીજાઓને મદદ કરો\nશું તમે તમારા ડૉક્ટરનાં કહેવાથી Lamihope નો ઉપયોગ કર્યો છે?\nતમે કેટલી માત્રામાં Lamihope નું સેવન કર્યું છે?\nશું તમે ભોજન પછી કે ભોજન બાદ Lamihope નું સેવન કરો છો?\nતમે કયા સમયે Lamihope નું સેવન કરો છો?


News & Views :: બંધારણ બચાવો સંમેલન\nબંધારણ બચાવો સંમેલન\nબંધારણને બદલવા માટે ભાજપ સરકાર દ્વારા રચાઈ રહેલા ષડયંત્રને લીધે બંધારણ બચાવવા રાષ્ટ્રીય બહુજન હિતરક્ષક સમિતિના નેજા હેઠળ તા.15 ઓક્ટોબરે અમદાવાદમાં જાહેરસભા યોજાશે. એમ બંધારણના ઘડવૈયા ડૉ.બાબાસાહેબ આંબેડકરના પ્રપૌત્ર પ્રકાશ રાવ આંબેડકરે જણાવ્યું હતું.\nબંધારણ બચાવવા તા.15ઓક્ટોબરે અમદાવાદના શાહઆલમ વિસ્તારમાં આવેલી સ્વામિનારાયણ કોલેજની પાછળ બપોરે 12 વાગ્યે બંધારણ બચાવો સંમેલન યોજાશે. જેમાં અધ્યક્ષ સ્થાને ડૉ.બાબાસાહેબ આંબેડકરના પ્રપૌત્ર બાબાસાહેબ પ્રકાશ આંબેડકર હાજર રહેશે. જાતિવાદના નામે આદિવાસી દલિતો સાથે અન્યાય, ભેદભાવ, અત્યાચાર, સામૂહિક હુમલાઓ અને હત્યાઓની પરંપરા વર્ષોથી ચાલી રહી છે.\nતાજેતરમાં ગુજરાતમાં ઉનામાં દલિતો પર અત્યાચાર થતાં ભયના ઓથાર હેઠળ અસલામતી અનુભવી રહ્યા છે. દેશમાં બંધારણ મુજબ દલિતોને સમાન તક આપવાની જોગવાઈઓ પૂરતા પ્રમાણમાં લાગુ કરવામાં આવી નથી ત્યાં તો ભારતના રૂઢિચુસ્ત ધાર્મિક અને રાજકીય કટ્ટરવાદી નેતાઓ અને આ નેતાઓને આધિન ભાજપ સરકાર અનામત વિરોધી અને બંધારણ વિરોધી વાતાવરણ ઊભું કરી અનામત રદ કરવા અને બંધારણની સમીક્ષા કરવા બાબતે ભાષણોમાં જાહેર કર્યું હતું અને બંધારણના મૂળભૂત તત્ત્વોનો નાશ કરવાનું કોઈ કાવતરૂં ઘડી કાઢયું હોય તેવું સ્પષ્ટ લાગે છે એટલે બંધારણ બદલવા માગતી વર્તમાન ભાજપ સરકારને હટાવવા માટે અમે મેદાને આવીશું. આજે દેશમાં સરકાર વિરૂદ્ધ લખનારા પત્રકારોની હત્યા થઈ રહી છે અને મીડિયાનો અવાજ દબાવવામાં આવી રહ્યો છે. સરકાર કે ધારાસભ્ય વિરૂદ્ધ બોલનારા વ્યક્તિના ઘરે પોલીસ પહોંચી જાય છે. એટલે દેશમાં આજે રાજકીય આતંકવાદ ચાલી રહ્યો છે.


અહેમદ પટેલના નિધન પર પીએમ મોદીએ વ્યક્ત કર્યું દુ:ખ, પુત્ર ફૈઝલ સાથે ફોન પર કરી વાત - GSTV\nપ્રધાનમંત્રી નરેન્દ્ર મોદીએ કોંગ્રેસના વરિષ્ઠ નેતા અહેમદ પટેલના દુખદ અવસાન પર દુ:ખ વ્યક્ત કર્યું છે. પીએમ મોદીએ ટ્વિટ કરીને જાણકારી આપી છે કે તેઓ અહેમદ પટેલના નિધનથી દુખી છે, પીએમ મોદીએ ટ્વિટ કરીને જાણકારી આપીકે તેમણે સમજની સેવા કરતા વર્ષો વિતાવ્યા છે. સાથે સાથે પીએમ મોદીએ જણાવ્યું કે તેઓ શાર્પ દ્રષ્ટી વાળા વ્યક્તિ હતા.\nપ્રધાનમંત્રી નરેન્દ્ર મોદીએ કોંગ્રેસના વરિષ્ઠ નેતા અહેમદ પટેલના દુખદ અવસાન પર દુ:ખ વ્યક્ત\nઅહેમદ પટેલને કોંગ્રેસ પાર્ટીને મજબૂત કરવા માટે હંમેશાં યાદ રાખશે, મે તેમના પુત્ર ફૈઝલ સાથે ટેલિફોનિક વાતચીત કરી અને મારી સંવેદના વ્યક્ત કરી હતી. હું ઈશ્વરને પ્રાથના કરૂ છું કે અહેમદ ભાઈની આત્માને શાંતિ પ્રાપ્ત થાય.\nકોંગ્રેસના વરિષ્ઠ નેતા અહેમદ પટેલનું 71 વર્ષની વયે નિધન થયુ છે. તેઓ છેલ્લા એક માસથી કોરોનાથી સંક્રમિત થયા બાદ ગુરૂગ્રામની મેદાંતા હોસ્પિટલમાં સારવાર લઈ રહ્યા હતા. જ્યાં તેમણે અંતિમ શ્વાસ લીધા. અહેમદ પટેલના નિધન અંગેની જાણકારી તેમના પુત્ર ફૈઝલે ટ્વિટ કરીને આપી.\nતેમણે રાત્રે સાડા ત્રણ વાગ્યે અંતિમ શ્વાસ લીધા હતા. કોરોનાથી સંક્રમિત થયા બાદ તેમને મેદાંતા હોસ્પિટલમાં દાખલ કરવામાં આવ્યા હતા. જ્યાં સારવાર દરમ્યાન તેમના કેટલાક અંગોએ કામ કરવાનું બંધ કર્યુ હતુ. તેઓ મલ્ટી ઓર્ગન ફેલીયોરના શિકાર થયા હતા


નવગુજરાત સમય | Publish Date: Jul62018 11:51AM\nનવગુજરાત સમય > ડૉ. ગોપાલ રાવલ પલ્મોનોલોજિસ્ટ\nચોમાસાની ઋતુ પોતાની સાથે વરસાદનો અનેરો આનંદ તો લાવે જ છે, પરંતુ સાથે સાથે અને પ્રકારના રોગ પણ લાવે છે. ચોમાસાની ઋતુમાં ઠંડા અને ભેજવાળા વાતાવરણના લીધે તથા પાણીના ભરવાના લીધે ઘણા પ્રકારના રોગ થઇ શકે છે. આમાં ઘણા રોગ જીવલેણ હોઈ શકે છે અને ઘણા રોગની સહેલાઈથી સારવાર કરી શકાય છે. મુખ્યત્વે ચોમાસામાં નીચેના રોગ જોવા મળે છે કે જેને યોગ્ય માહિતી હોય તો સહેલાઈથી અટકાવી શકાય છે.\nમલેરિયા એ ચોમાસામાં જોવા માલ્ટા મુખ્ય રોગોમાંનો એક છે. આ રોગ માળા એનોફીલીસ મચ્છર દ્વારા ફેલાય છે. આ રોગ ચોમાસામાં બંધિયાર પાણી ભરવાના લીધે ફેલાય છે. કારણ કે આવા પાણીમાં મચ્છરોની વૃદ્ધિ સહેલાઈથી થાય છે.\nઆ રોગમાં ચોક્કસ અંતરે તાવ આવવો, શરીરમાં ઠંડીસાથે ધ્રુજારી આવવી, સ્નાયુનો દુખાવો તથા અશક્તિ આવી જવી જેવા ચિન્હો અને લક્ષણો જોવા મળે છે.\nમલેરિયાને અટકાવવાના ઉપાયો\nઆ રોગને અટકાવવા માટે સૌ પ્રથમ બંધિયાર પાણી નો નિકાલ થવો જોઈએ તથા મચ્છરોને અટકાવવા મચ્છરદાની કે જાળી નો ઉપયોગ કરવો જોઈએ. ઉપરાંત, અગાઉથી જ એન્ટી મલેરિઅલ દવાઓ પણ લઇ શકાય છે જે મલેરિયા થતો અટકાવે છે. સરકાર દ્વારા લોકોમાં મલેરિયા અંગે જાગૃતતા લાવવી જોઈએ અને તેને અટકાવવાના ઉપાયો પણ જણાવવા જોઈએ.\nકોલેરા એ ચોમાસામાં જોવા મળતો અન્ય જીવલેણ રોગ છે. આ રોગ માટે જવાદાર બેકટેરિયા એ અશુદ્ધ ખોરાક અને પાણીમાં જોવા મળે છે. આ ઉપરાંત, અસ્વચ્છતા તથા ગંદકીભર્યા = વાતાવરણ ના લીધે પણ આ રોગ થઇ શકે છે.\nકોલેરાના મુખ્ય લક્ષણમાં અતિશય માત્રામાં પાણી જેવા જાળા થઇ જાય છે. આ ઉપરાંત ઉલટી તથા સ્નાયુઓમાં આંચકી પણ જોવા મળી શકે છે.\nકોલેરાને અટકાવવાના ઉપાયો\n- કોલેરાની રસી ઉપલબ્ધ છે કે જે ૬ મહિના સુધી કોલેરા સામે રક્ષણ આપે છે. આ ઉપરાંત,\n- નિયમિત સાબુ તથા પાણી વડે હાથ ધોવા જોઈએ.\n- હંમેશ ઉકાળેલું અથવા મિનરલ પાણી પીવું. ગરમ પીણાં મોટા ભાગે સુરક્ષિત હોય છે, અને બોટલ કે કેનમાંથી પીણાં પીતી વખતે બહારની બાજુ વ્યવસ્થિત સાફ કરવી\n- રાંધેલો ખોરાક ખાવાનો આગ્રહ રાખવો અને રસ્તા પાર મળતા તથા ફેરિયા પાસેથી મળતી ખાવાની વસ્તુઓથી દૂર રહેવું.\nટાઇફોઇડ એ પાણી દ્વારા ફેલાતો રોગ હે અને ખાસ કરીને ચોમાસામાં વધારે જોવા મળે છે. ટાઇફોઇડ એ બેકટેરિયા દ્વારા ફેલાય છે અને અશુદ્ધ પાણી તથા ખોરાક થી ફેલાઈ શકે છે. આ રોગનું ગંભીર લક્ષણ એ છે કે રોગના બેકટેરિયા દર્દી સજા થઇ ગયા પછી પણ તેના પિતાશયમાં જોવા મળી શકે છે. આ રોગના લક્ષણોમાં લાંબાગાળા સુધી તાવ આવવો, પેટમાં સખત દુખાવો થવો તથા માથાનો દુખાવો જોવા મળે છે.\nટાયફોઇડને અટકાવવાના ઉપાયો\nઆ એક કોમ્યુનીકેબલ રોગ છે કે જે સહેલાઈથી ફેલાઈ શકે છે. આથી ટાઇફોઇડના દર્દીને બીજા લોકોથી અલગ રાખવા જોઈએ. તથા ચોખ્ખું પાણી પીવાનો આગ્રહ રાખવો જોઈએ. દર્દી એ વધારે માત્રામાં પાણી પીવું જોઈએ અને સજા થઇ ગયા પછી પણ તકેદારી રાખવી જોઈએ.\nડેન્ગ્યુ પણ મચ્છર દ્વારા ફેલાતો રોગ છે અને વાઇરસ દ્વારા થાય છે, કે જેમાં મચ્છર જયારે ડેન્ગ્યુના દર્દીને કરડે છે ત્યારે ડેન્ગ્યુ ના વાઇરસ મચ્છર માં પ્રવેશે છે અને જયારે આ મચ્છર અન્ય લોકોને કરડે ત્યારે મચ્છરમાંથી ડેન્ગ્યુ વાઇરસ જે તે વ્યક્તિના શરીરમાં પ્રવેશે છે અને આ રીતે ડેન્ગ્યુનો ફેલાવો થાય છે.\nડેન્ગ્યુમાં અચાનક ખુબ જ વધારે તાવ આવવો, શરીરમાં ધ્રુજારી આવવી, સ્નાયુ તથા સાંધામાં દુખાવો થવો, ભૂખ ના લાગવી, શરીર પર લાલ ચાંઠા દેખાવા, અસામાન્ય રીતે લોહી નીકળવું જેમ કે નાકમાંથી, પેઢામાંથી કે પેશાબમાં લોહી પડવું જેવા લક્ષણો જોવા મળે છે.\nડેન્ગ્યુને અટકાવવાના ઉપાયો\n- બને ત્યાં સુધી મચ્છરદાનીનો ઉપયોગ કરવો\n- ઘરમાં યોગ્ય અંતરે પેસ્ટિસાઇડ્સ દ્વારા મચ્છરો નો નિકાલ કરવો\n- ઘરમાંથી બહાર અતિ વખતે લાંબી સ્લીવના શર્ટ તથા લાંબા પેન્ટ પહેરવા\n- શરીર પર કે કપડાં પર મચ્છર દૂર રાખવાની ક્રિમ લગાડી શકાય\nઆ ઉપરાંત ચોમાસામાં ચિકનગુન્યા, કમળો, વાઇરલ ફીવર, લેપ્ટોસ્પાઇરોસિસ જેવા રોગો પણ જોવા મળે છે.\nરોગોને અટકાવવા માટે ઉપર જણાવેલ ઉપાયો ઉપરાંત નીચેની તકેદારી પણ લેવી જોઈએ.\n- ઘરમાં કે ઘરની નજીક પાણીભરાઈ ના રહે તેનું ધ્યાન રાખવું, ઘરમાં કૂંડાઓમાં કે કુલરમાં પાણી ભરાઈ ના રહે તેનું ધ્યાન રાખવું.\n- ઘરમાં તથા ઘરની આસપાસ સ્વચ્છતા જાળવવી કે જેથી મચ્છરોનો ઉપદ્રવ અટકાવી શકાય.\n- રસ્તા પાર કે લારી પાર મળતા ખોરાક જેવા કે ખુલા કાપેલા ફાળો કે પાણીપુરીથી દૂર રહેવું.\n- પગમાં પણ ભેજના કારણે ફંગસ થઇ શકે છે જેનું ખાસ ધ્યાન રાખવું. અને ભીના કપડાં કે મોજા લાંબા સમય સુધી પહેરી ના રાખવા જોઈએ.\n- કોઈ પણ ખોરાક લેતા પહેલા, ખોરાક રંધાતા પહેલા અને ટોયલેટ બાદ ખાસ હાથ સાબૂપાણીથી ધોવા.\nઆમ, ચોમાસામાં અનેક પ્રકારના રોગો થઇ શકે છે. પરંતુ યોગ્ય તકેદારી લેવાથી તથા આપણી આજુબાજુ તથા ઘરમાં સ્વચ્છતા જાળવવાથી મોટા ભાગના રોગોને થતા અટકાવી શકાય છે.


જે નસીબમાં નથી હોતું એ નથી જ મળતું! જે નસીબમાં નથી હોતું એ નથી જ મળતું!\nજે નસીબમાં નથી હોતું એ નથી જ મળતું!\nઆંધળો અનુભવ ....\nએક વખત ભગવાન શંકર અને પાર્વતીજી આકાશમાર્ગે જઈ રહ્યા હતાં. પુષ્પક વિમાનમાં બેઠાં બેઠાં પાર્વતીજી પૃથ્વી પરના લોકોને જોઈ રહ્યા હતાં. એમની નજર જંગલમાંથી પસાર થઈ રહેલા એક ગરીબ વૃદ્ધ માણસ પર પડી. એ વૃદ્ધ માણસ ચીંથરેહાલ હતો. પાર્વતીજીને દયા આવી ગઈ. એમણે ભગવાન શંકરને કહ્યું, ‘ભગવાન, આ માણસ બહુ જ ગરીબ લાગે છે. એ ભૂખ્યો પણ લાગે છે. મહેરબાની કરી એને કોઈક મદદ કરો.\nભગવાને સમજાવ્યું, ‘પાર્વતીજી, સુખ, દુ:ખ, સંપતિ એ બધું જ માણસના નસીબ મુજબ જ મળે છે. આ માણસ કામચોર છે. એણે આખી જિંદગી આળસ જ કરી છે. માટે આજે એ ગરીબી અને ભૂખ સહન કરી રહ્યો છે. હું એને કશું જ આપી નહીં શકું. આપીશ તો પણ એના નસીબમાં નહીં લખેલું હોય તો એ નહીં જ ભોગવી શકે.\nપાર્વતીજી ગુસ્સે થઈ ગયાં, ‘મારે કાંઈ નથી સાંભળવું. બસ એની મદદ કરો. તમે એક સાચું રત્ન એના રસ્તામાં ફેંકી દો. જેથી એ માણસનું નસીબ બદલાઈ જાય. ભગવાન શંકરે એ મુજબ કર્યું. એ ગરીબ એ રત્નથી માંડ દસેક ડગલાં જ દૂર હતો. પણ એકલા ચાલતાં ચાલતાં એને વિચાર આવ્યો કે, આ દુનિયામાં આંધળા માણસોને તો બહુ તકલીફ પડતી હશે. એ લોકો બિચારા કેવી રીતે અવરજવર કરતાં હશે. લાવને જોઉં તો ખરો કે આંધળા બની કેવી રીતે ચલાય છે. આમ વિચારીને એણે આંખો બંધ કરી આંધળાની જિંદગીનો અનુભવ કરતાં ચાલવા માંડ્યું. એ વીસેક ડગલાં એવી રીતે ચાલ્યો. એના કારણે રસ્તામાં પડેલું પેલું રત્ન એના ધ્યાનમાં ના આવ્યું.\nપાર્વતીજી આધાતથી દિગ્મૂઢ બની ગયાં. ભગવાન શંકર મર્માળું હસતાં બોલ્યા, ‘દેવી, જોઈ લીધું ને. જે નસીબમાં નથી હોતું એ નથી જ મળતું. કર્મ કર્યા વિના નસીબ પણ સાથ નથી આપતું. માટે દુનિયામાં જેટલા દુ:ખી જીવો છે એ પોતાના કર્મના અધારે છે. નસીબના અધારે નહીં. એ લોકો જો કર્મ કરે તો નસીબ તો અજવાળું બનીને ઊભું જ છે.


01-02-2020 પ્રાતઃ ગુજરાતી મુરલી ઓમ શાંતિ બાપદાદા મધુબન\n“ મીઠા બાળકો - આ શરીર રુપી વસ્ત્રને અહીંયા જ છોડવાનું છે , એટલે આમાંથી મમત્વ મટાવી દો , કોઈ પણ મિત્ર - સંબંધી યાદ ન આવે ”\nજે બાળકોમાં યોગબળ છે, તેમની નિશાની કઈ હશે?\nતેમને કોઈપણ વાતમાં થોડો પણ ધક્કો નહીં લાગશે, ક્યાંય પણ લગાવ નહીં હશે. સમજો આજે કોઈએ શરીર છોડ્યુ તો દુઃખ ન થઈ શકે, કારણ કે જાણે છે એમનો ડ્રામામાં આટલો જ પાર્ટ હતો. આત્મા એક શરીર છોડી જઈ બીજું શરીર લેશે.\nઆ જ્ઞાન બહુજ ગુપ્ત છે, આમાં નમસ્તે પણ નથી કરવું પડતું. દુનિયા માં નમસ્તે અથવા રામ-રામ વગેરે કહે છે. અહીંયા આ બધી વાતો ચાલી ન સકે કારણ કે આ એક ફેમીલી (પરિવાર) છે. ફેમિલીમાં એક-બીજાને નમસ્તે કે ગુડમોર્નિગ કરે - એટલું શોભતું નથી. ઘરમાં તો ખાધું-પીધું ઓફિસમાં ગયાં, પાછાં આવ્યાં, આ ચાલતું રહે છે. નમસ્તે કરવાની દરકાર નથી રહેતી. ગુડમોર્નિગ ની ફેશન પણ યુરોપવાસી થી નીકળી છે. નહીં તો પહેલા કાંઈ ચાલતું ન હતું. કોઈ સત્સંગમાં પરસ્પર મળે છે તો નમસ્તે કરે છે, પગે પડે છે. આ પગે વગેરે પડવું નમ્રતા નાં માટે શીખવાડે છે. અહીંયા તો આપ બાળકોએ દેહી-અભિમાની બનવાનું છે. આત્મા, આત્માને શું કરશે? છતાં પણ કહેવાનું તો હોય છે. જેમ બાબાને કહેશું-બાબા નમસ્તે. હવે બાપ પણ કહે છે-હું સાધારણ બ્રહ્મા તન દ્વારા તમને ભણાવું છું, આમનાં દ્વારા સ્થાપનાં કરાવું છું. કેવી રીતે? તે તો જ્યારે બાપ સમ્મુખ હોય ત્યારે સમજાવે, નહીં તો કોઈ કેવી રીતે સમજે. આ બાપ સમ્મુખ બેસી સમજાવે છે તો બાળકો સમજે છે. બંનેને નમસ્તે કરવું પડે-બાપદાદા નમસ્તે. બહારવાળા જો આ સાંભળે તો મુંઝાશે કે આ શું કહે છે ‘બાપદાદા’. બે નામ પણ ઘણાં મનુષ્યનાં હોય છે ને. જેમ લક્ષ્મી-નારાયણ અથવા રાધેકૃષ્ણ…….પણ નામ છે. આ તો જેમ સ્ત્રી-પુરુષ ભેગાં થઈ ગયાં. હવે આ તો છે બાપદાદા. આ વાતોને આપ બાળકો જ સમજી શકો છો. જરુર બાપ મોટાં થયાં. તે નામ ભલે બે છે પરંતુ છે તો એકને. પછી બે નામ કેમ રાખી દીધા છે? હવે આપ બાળકો જાણો છો આ ખોટા નામ છે. બાબાને બીજા તો કોઈ ઓળખી ન શકે. તમે કહેશો નમસ્તે બાપદાદા. બાપ પછી કહેશે નમસ્તે શરીરધારી રુહાની બાળકો, પરંતુ આટલું લાંબુ શોભતું નથી. અક્ષર તો સાચાં છે. તમે હમણાં શરીરધારી બાળકો પણ છો તો રુહાની પણ છો. શિવબાબા બધી આત્માઓનાં બાપ છે અને પછી પ્રજાપિતા પણ જરુર છે. પ્રજાપિતા બ્રહ્માની સંતાન ભાઇ-બહેન છે. પ્રવૃત્તિ માર્ગ થઈ જાય છે. તમે છો બધાં બ્રહ્માકુમાર-કુમારીઓ. બ્રહ્માકુમાર-કુમારીઓ હોવાથી પ્રજાપિતા પણ સિદ્ધ થઈ જાય છે. આમાં અંધશ્રદ્ધાની કોઈ વાત નથી. બોલો બ્રહ્માકુમાર-બ્રહ્માકુમારીઓ ને બાપ થી વારસો મળે છે. બ્રહ્માથી નથી મળતો, બ્રહ્મા પણ શિવબાબાનાં બાળક છે. સુક્ષ્મવતનવાસી બ્રહ્મા, વિષ્ણુ, શંકર - આ છે રચના. તેમનાં રચયિતા છે શિવ. શિવનાં માટે તો કોઈ કહી ન શકે કે એમનાં રચયિતા કોણ? શિવનાં રચયિતા કોઈ હોતાં નથી. બ્રહ્મા, વિષ્ણુ, શંકર આ છે રચના. તેમની પણ ઉપર છે શિવ, સર્વ આત્માઓનાં બાપ. હવે રચયિતા છે તો પછી પ્રશ્ન ઉઠે છે ક્યારે રચના રચી? ના, આ તો અનાદિ છે. આટલી આત્માઓની ક્યારે રચના રચી? આ પ્રશ્ન ન ઉઠી શકે. આ અનાદિ ડ્રામા ચાલ્યો આવે છે, બેઅંત છે. આનો ક્યારેય અંત નથી થતો. આ વાતો આપ બાળકોમાં પણ નંબરવાર સમજે છે. આ છે ખુબ સહજ. એક બાપનાં સિવાય બીજા કોઈથી લગાવ ન હોય, કોઇ પણ મરે કે જીવે. ગાયન પણ છે અમ્મા મરે તો ભી હલુઆ ખાના…….સમજો કોઈપણ મરી જાય છે, ફિકરની વાત નથી કારણ કે આ ડ્રામા અનાદિ બનેલો છે. ડ્રામાનુસાર તેમને આ સમયે જવાનું જ હતું, આમાં કરી જ શું શકાય. જરા પણ દુઃખ થવાની વાત નથી. આ છે યોગબળની અવસ્થા. કાયદો કહે છે જરા પણ ધક્કા ન લાગવો જોઈએ. બધાં એક્ટર્સ છે ને. પોત-પોતાનો પાર્ટ ભજવતાં રહે છે. બાળકોને જ્ઞાન મળેલું છે.\nબાપ થી કહે છે-હેં પરમપિતા પરમાત્મા આવીને અમને લઈ જાઓ. આટલાં બધાં શરીરો નો વિનાશ કરાવી બધી આત્માઓને સાથે લઈ જવું, આ તો બહુજ ભારે કામ થયું. અહીંયા કોઈ એક મરે છે તો ૧૨ મહીના રડતાં રહે છે. બાપ તો આટલી બધી અસંખ્ય આત્માઓને લઈ જશે. બધાનાં શરીર અહિયાં છૂટી જશે. બાળકો જાણે છે મહાભારત લડાઈ લાગે છે તો મચ્છરો જેમ જતાં રહે છે. નેચરલ કેલેમીટઝ (કુદરતી આપદાઓ) પણ આવવાની છે. આ આખી દુનિયા બદલાય છે. હમણાં જુઓ ઇંગ્લેન્ડ, રશિયા વગેરે કેટલાં મોટાં-મોટાં છે. સતયુગમાં આ બધાં હતાં શું? દુનિયામાં આ પણ કોઈની બુદ્ધિમાં નથી આવતું કે આપણા રાજ્યમાં આ કોઈપણ હતાં નહીં. એક જ ધર્મ, એક જ રાજ્ય હતું, તમારામાં પણ નંબરવાર છે જેમની બુદ્ધિમાં સારી રીતે બેસે છે. જો ધારણા હોય તો તે નશો સદેવ ચઢ્યો રહે. નશો કોઈને બહુજ મુશ્કેલથી ચઢ્યો રહે છે. મિત્ર-સંબંધી વગેરે બધાં તરફથી યાદ નીકાળીને એક બેહદની ખુશીમાં રહી જાય, ખુબ કમાલ છે. હાં, આ પણ અંતમાં થશે. અંતમાં જ કર્માતીત અવસ્થાને પામી લે છે. શરીર થી પણ ભાન તૂટી જાય છે. બસ હવે અમે જઈએ છે, આ જેમકે સાધારણ થઇ જશે. જેમ નાટકવાળા પાર્ટ ભજવી પછી જાય છે ઘરે. આ દેહરુપી વસ્ત્ર તો તમારે અહીંયા જે છોડવાનું છે. આ વસ્ત્ર અહીંયા જ લો છો, અહીંયા જ છોડો છો. આ બધી નવી વાતો તમારી બુદ્ધિમાં છે, બીજા કોઈની બુદ્ધિમાં નથી. અલ્ફ અને બે. અલ્ફ છે સૌથી ઉપર માં. કહે પણ છે બ્રહ્મા દ્વારા સ્થાપના, શંકર દ્વારા વિનાશ, વિષ્ણુ દ્વારા પાલના. સારુ, બાકી શિવનું કામ શું છે? ઊંચેથી ઊંચા શિવબાબાને કોઈપણ જાણતું નથી. કહી દે છે એ તો સર્વવ્યાપી છે. આ બધાં એમનાં જ રુપ છે. આખી દુનિયાની બુદ્ધિમાં આ પાક્કું થઈ ગયું છે, એટલે બધાં તમોપ્રધાન બન્યાં છે. બાપ કહે છે-આખી દુનિયા દુર્ગતિને પામેલી છે. પછી હું જ આવીને બધાને સદ્દગતિ આપું છું. જો સર્વવ્યાપી છે તો શું બધાં ભગવાન જ ભગવાન છે? એક તરફ કહે છે બધાં ભાઈ-ભાઈ, પછી કહી દે બધાં પિતા, સમજતાં નથી. હવે આપ બાળકોને બેહદનાં બાપ કહે છે, બાળકો, મને યાદ કરો તો તમારાં વિકર્મ વિનાશ થશે. તમારે આ દાદા ને કે મમ્માને પણ યાદ નથી કરવાનાં. બાપ તો કહે છે કે ન મમ્મા, ન બાબા કોઈની મહિમા કાંઈ પણ નથી. શિવબાબા ન હોત તો આ બ્રહ્મા પણ શું કરત? આમને યાદ કરવાથી શું થશે! હાં, તમે જાણો છો આમનાં દ્વારા અમે બાપથી વારસો લઇ રહ્યાં છીએં, આમનાથી નહીં. આ પણ એમનાથી જ વારસો લે છે, તો યાદ એમને કરવાનાં છે. આતો વચમાં દલાલ છે. બાળક અને બાળકીની સગાઈ થાય છે, તો યાદ તો એક-બીજાને કરશે ને. લગ્ન કરાવવા વાળા વચ્ચે દલાલ થયાં. આમનાં દ્વારા બાપ આપ આત્માઓની સગાઈ પોતાની સાથે કરાવે છે એટલે ગાયન પણ છે સદ્દગુરુ મળ્યાં દલાલનાં રુપમાં. સદ્દગુરુ કોઈ દલાલ નથી. સદ્દગુરુ તો નિરાકાર છે. ભલે ગુરુ બ્રહ્મા, ગુરુ વિષ્ણુ, કહે છે પરંતુ તે કોઈ ગુરુ છે નહીં. સદ્દગુરુ એક બાપ જ છે જે સર્વની સદ્દગતિ કરે છે. બાપએ તમને શીખવાડ્યું છે ત્યારે તમે બીજાને પણ રસ્તો બતાવો છો અને બધાને કહો છો કે જોવાં છતાં પણ નહીં જુઓ. બુદ્ધિ શિવબાબા થી જોડાયેલી રહે. આ આંખોથી જે કાંઈ જુઓ છો કબ્રદાખિલ થવાનું છે. યાદ એક બાપને કરવાનાં છે, ન કે આમને. બુદ્ધિ કહે છે આમનાથી થોડી વારસો મળશે. વારસો તો બાપ થી મળવાનો છે. જવાનું પણ બાપ ની પાસે છે. વિદ્યાર્થી, વિદ્યાર્થીને થોડી યાદ કરશે. વિદ્યાર્થીતો શિક્ષકને યાદ કરશે ને. સ્કૂલમાં જે હોશિયાર બાળકો હોય છે તે પછી બીજાને પણ ઉઠાવવાની કોશિશ કરે છે. બાપ પણ કહે છે એક-બીજાને ઊંચા ઉઠાવવાની કોશિશ કરો પરંતુ તકદીરમાં નથી તો પુરુષાર્થ પણ નથી કરતાં. થોડામાં જ રાજી થઇ જાય છે. સમજાવવું જોઈએ પ્રદર્શનની માં અનેક આવે છે, અનેકોને સમજાવવાથી ઉન્નતિ બહુ જ થાય છે. નિમંત્રણ આપીને મંગાવે છે. તો મોટાં-મોટાં સમજદાર વ્યક્તિઓ આવે છે. વગર નિમંત્રણ થી તો અનેક પ્રકારનાં લોકો આવી જાય છે. શું-શું ઉલટુ-સુલ્ટુ બોલતાં રહે છે. રોયલ મનુષ્યોની ચાલ-ચલન પણ રોયલ હોય છે. રોયલ વ્યક્તિ રોયલ્ટી થી અંદર આવશે. ચલનમાં પણ બહુજ ફરક હોય છે. તેમનાંમાં ચાલવાની, બોલવાની કોઈ સભ્યતા નથી હોતી. મેળામાં તો બધાં પ્રકારનાં આવી જાય છે. કોઈને મનાઈ નથી કરતાં એટલે ક્યાંય પણ પ્રદર્શનીમાં નિમંત્રણ કાર્ડ પર મંગાવશો તો રોયલ સારા-સારા લોકો આવશે. પછી તે બીજાઓને પણ જઈને સંભળાવશે. ક્યારેક ફીમેલ્સ (સ્ત્રીઓ) નો પ્રોગ્રામ રાખો તો ફક્ત ફીમેલ્સ (સ્ત્રીઓ) જ આવીને જુએ કારણકે ક્યાંક-ક્યાંક ફીમેલ્સ બહુજ પર્દે નશીન (પડદામાં) હોય છે. તો ફક્ત ફીમેલ્સનો જ પ્રોગ્રામ થાય. મેલ (પુરુષ) કોઈ પણ ન આવે. બાબા એ સમજાવ્યું છે પહેલાં-પહેલાં તમારે આ સમજાવવાનું છે કે શિવબાબા નિરાકાર છે. શિવબાબા અને પ્રજાપિતા બ્રહ્મા બંને બાબા થયાં. બંને એકરસ તો હોઈ ન શકે, જો બંને બાબા થી વારસો મળે. વારસો દાદાનો કે બાપનો મળશે. દાદાની મિલકત પર હક લાગે છે. ભલે કેવો પણ કપૂત બાળક હશે તો પણ દાદાનો વારસો મળી જશે. આ અહીંયા નો કાયદો છે. સમજે પણ છે આમને પૈસા મળવાથી એક વર્ષની અંદર ઉડાવી દેશે. પરંતુ ગવર્મેન્ટ (સરકાર) નો કાયદો એવો છે જે આપવું પડે છે. ગવર્મેન્ટ કાંઈ કરી નથી સકતી. બાબા તો અનુભવી છે. એક રાજાનો બાળક હતો, એક કરોડ રુપિયા ૧૨ મહિનામાં ખતમ કરી દીધાં. આવાં પણ હોય છે. શિવબાબા તો નહીં કહેશે કે મેં જોયું છે. આ (દાદા) કહે છે મેં બહુજ એવાં ઉદાહરણ જોયાં છે. આ દુનિયા તો બહુજ ગંદી છે. આ છે જ જૂની દુનિયા, જુનું ઘર. જૂનાં ઘરને હંમેશા તોડવાનું હોય છે. આ લક્ષ્મી-નારાયણનાં રાજાઈ ઘર જુઓ કેવાં ફર્સ્ટ ક્લાસ (સરસ) છે.\nહવે તમે બાપ દ્વારા સમજી રહ્યાં છો અને તમે પણ નર થી નારાયણ બનો છો. આ છે જ સત્યનારાયણ ની કથા. આ પણ આપ બાળકો જ સમજો છો. તમારામાં પણ પુરા ફ્લાવર્સ (ફૂલ) હજી બન્યાં નથી, આમાં રોયલ્ટી બહુજ સારી જોઈએ. તમે ઉન્નતિને દિવસ-પ્રતિદિવસ પામતા રહો છો. ફ્લાવર્સ (ફૂલ) બનતાં જાઓ છો.\nઆપ બાળકો પ્રેમથી કહો છો “બાપદાદા”. આ પણ તમારી નવી ભાષા છે, જે મનુષ્યોનાં સમજમાં નથી આવી સકતી. સમજો બાબા ક્યાંય પણ જાય તો બાળકો કહેશે બાપદાદા નમસ્તે. બાપ રેસપોન્ડ (પ્રતિઉત્તર) દેશે રુહાની શરીરધારી બાળકોને નમસ્તે. એવું કહેવું પડે ને. કોઈ સાંભળશે તો કહેશે આ તો કોઈ નવી વાત છે, બાપદાદા સાથે કેવી રીતે કહે છે. બાપ અને દાદા બંને એક ક્યારેય હોય છે શું? નામ પણ બંનેનાં અલગ છે. શિવબાબા, બ્રહ્મા દાદા, તમે આ બંનેનાં બાળકો છો. તમે જાણો છો આમની અંદર શિવબાબા બેઠાં છે. અમે બાપદાદાનાં બાળકો છીએ. આ પણ બુદ્ધિમાં યાદ રહે તો ખુશીનો પારો ચઢ્યો રહે અને ડ્રામા પર પણ પાક્કું રહેવાનું છે. સમજો કોઈએ શરીર છોડ્યું, જઈને બીજો પાર્ટ ભજવશે. દરેક આત્માને અવિનાશી પાર્ટ મળેલો છે, આમાં કાંઈ પણ ખ્યાલ કરવાની દરકાર નથી. એમને બીજો પાર્ટ જઈને ભજવવાનો છે. પાછાં તો બોલાવી ન શકાય. ડ્રામા છે ને. આમાં રડવાની કોઈ વાત નથી. આવી અવસ્થા વાળા જ નિર્મોહી રાજા જઈને બને છે. સતયુગમાં બધાં નિર્મોહી હોય છે. અહીંયા કોઈ મરે છે તો કેટલું રડે છે. બાપને પામી લીધા તો પછી રડવાની દરકાર જ નથી. બાબા કેટલો સરસ રસ્તો બતાવે છે. કન્યાઓનાં માટે તો બહુજ સરસ છે. બાપ ફાલતુ પૈસા ખર્ચ કરે અને તમે જઈને નરકમાં પડો. એનાથી તો બોલો અમે આ પૈસાથી રુહાની યુનિવર્સિટી સાથે હોસ્પિટલ ખોલશું. અનેકોનું કલ્યાણ કરશું તો તમારું પણ પુણ્ય, અમારું પણ પુણ્ય થઇ જશે. બાળકો સ્વયં પણ ઉત્સાહમાં રહેવાવાળા હોય કે અમે ભારતને સ્વર્ગ બનાવવાનાં માટે તન-મન-ધન બધું ખર્ચ કરશું. આટલો નશો રહેવો જોઈએ. દેવું હોય તો દો, ન દેવું હોય તો નહીં દો. તમે પોતાનું કલ્યાણ અને અનેકોનું કલ્યાણ કરવા નથી ઇચ્છતાં? એટલી મસ્તી (ખુશી) હોવી જોઈએ. ખાસ કુમારીઓ એ તો બહુજ ઉભા થવું જોઈએ. અચ્છા!\n1. સ્વયંની ચાલ ચલન બહુજ રોયલ રાખવાની છે. બહુજ ફઝીલત (સભ્યતા) થી વાતચીત કરવાની છે. નમ્રતાનો ગુણ ધારણ કરવાનો છે.\n2. આ આંખોથી જે કાંઈ દેખાય છે - આ બધું કબ્રદાખિલ થવાનું છે એટલે આને જોતાં પણ નથી જોવાનું. એક શિવબાબા ને જ યાદ કરવાનાં છે. કોઈ દેહધારી ને નહીં.\nવિશેષતા રુપી સંજીવની બૂટી દ્વારા મૂર્છિતને સુરજીત કરવાવાળા વિશેષ આત્મા ભવ\nદરેક આત્મા ને શ્રેષ્ઠ સ્મૃતિની, વિશેષતાઓની સ્મૃતિ રુપી સંજીવની બૂટી ખવડાવો તો તે મૂર્છિત થી સુરજીત થઇ જશે. વિશેષતાઓનાં સ્વરુપ નો દર્પણ તેમની સામે રાખો. બીજાઓને સ્મૃતિ આપાવવા થી તમે વિશેષ આત્મા બની જ જશો. જો તમે કોઈને કમજોરી સંભળાવશો તો તે છુપાવશે, ટાળી દેશે તમે વિશેષતા સંભળાવો તો સ્વયં જ પોતાની કમજોરી સ્પષ્ટ અનુભવ કરશે. આ જ સંજીવની બૂટી થી મૂર્છિતને સુરજીત કરી ઉડતાં ચાલો અને ઉડાવતાં ચાલો.\nનામ-માન-શાન કે સાધનો નો સંકલ્પમાં પણ ત્યાગ જ મહાન ત્યાગ છે.


Imran Khan: UN સંબોધનમાં RSS,બાબરીનો ઉલ્લેખ કરીને ઈમરાન ખાને આપી યુદ્ધની ધમકી - pakistan-pm-imran-khan-on-india-pm-modi-and-kashmir-at-unga | I am Gujarat\nUN સંબોધનમાં RSS,બાબરીનો ઉલ્લેખ કરીને ઈમરાન ખાને આપી યુદ્ધની ધમકી\nHitesh Mori | I am Gujarat | Updated: 25 Sep 2020, 11:39:00 PM\n2002 ના ગુજરાતના રમખાણોનો ઉલ્લેખ કરતાં તેમણે કહ્યું કે ભારતમાં મુસ્લિમો પર અત્યાચાર ગુજારવામાં આવી રહ્યા છે.\nઈસ્લામાબાદઃ પાકિસ્તાનના પ્રધાનમંત્રી ઈમરાન ખાને સંયુક્ત રાષ્ટ્ર મહાસભાની 75મી વર્ષગાંઠ દરમિયા પોતાના નકારાત્મક ઈરાદાઓ જ રજૂ કર્યા. કાશ્મીર મુદ્દે દરેક વખતે મોંની ખાધા પછી પણ ઈમરાન સુધર્યા નથી. તેમણે યુનાઇટેડ નેશન્સ ફોરમનો કિંમતી સમય ભારતની બુરાઈ કરવામાં ખર્ચ કરી નાંખ્યો. આ દરમિયાન તેમણે વડા પ્રધાન નરેન્દ્ર મોદી, રાષ્ટ્રીય સ્વયંસેવક સંઘ અને ભારતની સૈન્ય પર ઘણા ખોટા આક્ષેપો કર્યા. જોકે, ભારતે પણ વિરોધ કરવામાં મોડું ન કર્યું અને ઇમરાનના સંબોધનની વચ્ચે યુએનજીએના કોન્ફરન્સ હોલમાંથી ભારતીય રાજદ્વારી બહાર નીકળી ગયા.\nRSS પર લગાવ્યો જૂઠો આરોપ\nપાકિસ્તાનના વડા પ્રધાન ઇમરાન ખાને રાષ્ટ્રીય સ્વયંસેવક સંઘ પર નિશાનો સાધતા કહ્યું કે આરએસએસ ગાંધી અને નહેરુના બિનસાંપ્રદાયિક મૂલ્યોને પાછળ રાખી ભારતને હિંદુ રાષ્ટ્ર બનાવવાનો પ્રયાસ કરી રહ્યું છે. 2002 ના ગુજરાતના રમખાણોનો ઉલ્લેખ કરતાં તેમણે કહ્યું કે ભારતમાં મુસ્લિમો પર અત્યાચાર ગુજારવામાં આવી રહ્યા છે.\nઈમરાને આલાપ્યો કાશ્મીર રાગ\nઇમરાને પોતાના ભાષણ દરમિયાન કાશ્મીર રાગ પણ આલાપ્યો હતો. તેમણે કહ્યું કે ભારતે કાશ્મીર પર ગેરકાયદેસર કબજો કર્યો છે અને ત્યાંના લોકોના માનવાધિકારનું ઉલ્લંઘન કરી રહ્યું છે. સંયુક્ત રાષ્ટ્રએ તેના ઠરાવ હેઠળ તેનો ઉકેલ લાવવો જોઈએ. કલમ 37૦ નાબૂદનો ઉલ્લેખ કરતા તેમણે કહ્યું હતું કે તેનાથી કાશ્મીરી લોકોના હક્કો નાબૂદ કર્યા છે.\nમુસલમાનોના મસીહા બનવાની કોશિશમાં ઈમરાન\nતેમના ભાષણ દરમિયાન ઇમરાન ખાન મુસ્લિમોના મસીહા બનવાનો પ્રયાસ કરતા જોવા મળ્યા હતા. તેમણે વિશ્વભરના મુસ્લિમો વિરુદ્ધ કથિત અત્યાચારનો વિરોધ કર્યો હતો. તેમણે ભારત પર રાજ્યના પ્રાયોજક ઇસ્લામોફોબીયા ફેલાવવાનો આરોપ લગાવ્યો. તેમણે ભારતમાં આરએસએસનું નામ લઈ મુસ્લિમો વિરુદ્ધ હિંસા ફેલાવવાનો પણ આરોપ લગાવ્યો હતો. તેમણે કહ્યું કે 1992 માં બાબરી મસ્જિદને તોડી પાડવામાં આવી હતી અને હવે મુસ્લિમો ઉપર જુલમ થઈ રહ્યો છે.\nકાશ્મીરમાં પેલેટ નથી દબાવવામાં આવી રહ્યો છે અવાજ\nઇમરાને આરોપ લગાવ્યો છે કે કાશ્મીરમાં અવાજ ઉઠાવનારા લોકો પર તેમના હક્કોનું ઉલ્લંઘન કરી પેલેટ ગન ચલાવવામાં આવી રહી છે. આ બધું આરએસએસના વિચારધારા ભાજપના શાસનમાં થઈ રહ્યું છે. ગયા વર્ષે ઓગસ્ટથી ભારતે વધારે પ્રમાણમાં સૈન્યની તૈનાત કરીને કાશ્મીરી નેતાઓને બંધ કરી દીધા હતા. સમગ્ર કાશ્મીરમાં કર્ફ્યુ લાદવામાં આવ્યો હતો, લોકોને સજા કરવામાં આવી હતી. તેમણે આક્ષેપ પણ કર્યો હતો કે હજારો કાશ્મીરીઓ ખોટા એન્કાઉન્ટરમાં માર્યા ગયા છે.\nતેમણે આરોપ લગાવ્યો કે ભારતીય સેના નિર્દોષ લોકોને નિશાન બનાવી રહી છે. તેમણે ભારતને ધમકી આપતા કહ્યું કે જો કોઇ પ્રકારનું ગેરવર્તન થશે તો અમે છેલ્લા સમય સુધી લડીશું.\nદેશી માછલીઓને જોખમ! ગંગામાં તરતી જોવા મળી અમેરિકામાં દેખાતી સકરમાઉથ કેટફિશ આર્ટિકલ શો\nUNGA PM Modi pakistan pm kashmir India PM Imran Khan\nWeb Title : pakistan-pm-imran-khan-on-india-pm-modi-and-kashmir-at-unga\nદેશદેશવાસીઓને કોરોનાની રસી કેવી રીતે મળશે? આખો પ્લાન મોદીએ સમજાવ્યો


Williamsville East grad killed in Florida credited with saving friends life | US:મિયામી બીચ પર ગર્લફ્રેન્ડ સાથે ફરી રહેલા પટેલ યુવાનની ગોળી મારી હત્યા\nHome »\tNRG »\tUSA »\tWilliamsville East grad killed in Florida credited with saving friends life\nUS:મિયામી બીચ પર ગર્લફ્રેન્ડ સાથે ફરી રહેલા પટેલ યુવાનની ગોળી મારી હત્યા\nDivyabhaskar.com | Updated - Jan 30, 2018, 10:47 AM\nમૃતક કામિલ પટેલની ઉંમર 29 વર્ષની હતી અને તે ટેક્સાસથી મિયામી આવ્યો હતો.\nમિયામીઃ અમેરિકાના ફ્લોરિડામાં મિયામી બીચ પર પોતાની ગર્લફ્રેન્ડ સાથે ફરવા ગયેલા એક પટેલ યુવાનની કોઇ અજાણ્યા હુમલાખોરે ગોળી મારી હત્યા કરી છે. મરનાર વ્યક્તિનું નામ કામિલ પટેલ છે અને તે વિલિયમ્સવીલે ઇસ્ટ હાઇસ્કૂલમાંથી ગ્રેજ્યુએટ હતો. પોલીસ આ ઘટનાની તપાસ ચલાવી રહી છે.\nસુત્રોના જણાવ્યા અનુસાર, મૃતક કામિલ પટેલની ઉંમર 29 વર્ષની હતી અને તે ટેક્સાસથી મિયામી આવ્યો હતો. વિલિયમ્સવીલે સ્કૂલમાંથી 2006માં ગ્રેજ્યુએટ એવા કામિલ પટેલની હત્યાના પ્રત્યક્ષદર્શીએ પોલીસને જણાવ્યું કે તેણે ગોળીબારનો અવાજ સાંભળ્યો અને જોયું કે કોલીન્સ એવન્યૂ નજીક એક વ્યકિતને ગોળી વાગી છે અને તે ઢળી પડ્યો છે. જોસેફ નામના વ્યક્તિએ પોલિસને કહ્યું કે ગોળીબારનો અવાજ સાંભળી અને ત્યાં ગયા કાર બંધ હતી અને સિક્યુરિટીએ પોલીસને ફોન કર્યો. અન્ય એક પ્રત્યક્ષદર્શી શેલીએ જણાવ્યું કે તે બેભાન હાલતમાં હતો અને અમને લાગ્યું કે તે મૃત્યુ પામ્યો છે. તપાસમાં એવું માલુમ પડ્યું છે કે જે કારમાં કામિલ આવ્યો હતો તે કાર વ્હાઇટ સેડાન કાર હતી. જેનો નંબર CC34319 હતો. મિયામી બીચ પોલીસ ડિપાર્ટમેન્ટે હત્યારાની માહિતી આપનારને 5000 ડોલરનું ઇનામ આપવાની જાહેરાત કરી છે.\nદરમ્યાન મૃતક કામિલ પટેલના મિત્રોએ તેના કુટુંબીજનોને મદદ કરવા માટે ફેસબુક પર GoFundMe નામનું પેજ બનાવ્યું છે. જેનાથી કામિલ પટેલના ફ્યુનરલ અને મેમોરિઅલનો ખર્ચ કાઢવામાં આવશે.\nકામિલને મિયામી બીચ પર કરાઓકે બાર નજીક હત્યારાએ ગોળી મારી હતી.\nકામિલને કારણે હું જીવિત છુંઃ ગર્લફ્રેન્ડ કેટી\nમૃતક કામિલ પટેલની સાથે મિયામી બીચ પર આવેલી તેની ફ્રેન્ડ કેટી પાર્કે ફેસબુક પેજ ગોફન્ડમી પર લખ્યું કે હું જીવિત છું તેનો યશ કામિલને જાય છે કારણ કે જ્યારે હત્યારાએ કામિલને ગોળી મારી ત્યારે તેના છેલ્લા શબ્દો હતા કેટી તુ ચાલવાનું ચાલુ રાખજે. કામિલે મને ઘટના સ્થળેથી ઝડપથી ભાગી જવા કહ્યું.\nકામિલ જાન્યુઆરી મહિનાની શરૂઆતમાં ડલ્લાસથી મિયામી આવ્યો હતો.\nમહત્વનું છે કે કામિલ જો જીવતો હોત તો શનિવારે તેણે 30માં વર્ષમાં પ્રવેશ કર્યો હતો. કારણ કે શનિવારે તેનો બર્થ ડે હતો. કામિલને મિયામી બીચ પર કરાઓકે બાર નજીક હત્યારાએ ગોળી મારી હતી. જ્યાંથી તેને હોસ્પિટલમાં લઇ જવાયો હતો પરંતુ ફરજ પરના ડોક્ટરે તેને મૃત જાહેર કર્યો હતો. કામિલ ચાલુ મહિનાની શરૂઆતમાં ડલ્લાસથી મિયામી આવ્યો હતો.\nકામિલ પટેલ પ્રાડામાં સ્ટોક મેનેજર હતો અને તેના લિંકડઇન પેજ અનુસાર અલ્રિંગ્ટનમાં યૂનિવર્સિટી ઓફ ટેક્સાસમાં ભણ્યો હતો.\nસ્ટોક મેનેજર હતો કામિલ\nમૃતક કામિલ પટેલની ગર્લફ્રેન્ડે ગોફન્ડમી પેજ પર તે રાત્રે શું બન્યું તે વિશે લખ્યું કે ડલ્લાસમાં આ પાર્ક આવેલો છે. હું વેસ્ટ પામ બીચ પર વિકેન્ડમાં મિત્રોને મળવા જઇ રહી હતી ત્યારે રસ્તામાં કામિલને મળવા રોકાઇ હતી. અને બન્ને બારમાં ગયા અને ડ્રિંક લીધુ હતું. ત્યાર બાદ અમે કરાઓકે બાર તરફ ચાલતા જઇ રહ્યા હતા ત્યારે એક માણસ કારમાંથી ઉતર્યો અને કામિલ પર બે રાઉન્ડ ફાયરિંગ કર્યું હતું જેમાંની એક ગોળી કામિલના ડાબી બાજુના ખભા પર જ્યારે બીજી તેના પેટમાં વાગી હતી. કામિલ પટેલ પ્રાડામાં સ્ટોક મેનેજર હતો અને તેના લિંકડઇન પેજ અનુસાર અલ્રિંગ્ટનમાં યૂનિવર્સિટી ઓફ ટેક્સાસમાં ભણ્યો હતો.\nફાઇલ ફોટોઃ કામિલ પટેલ


Keshod: કરેણી ગામના શહિદ જવાનનો પાર્થિવદેહ પંચમહાભૂતમાં વિલીન\nHomeન્યૂઝKeshod: કરેણી ગામના શહિદ જવાનનો પાર્થિવદેહ પંચમહાભૂતમાં વિલીન\nકેશોદ (Keshod)ના કણેરી ગામનાં વતની અને છેલ્લાં 10 વર્ષથી સીમા સુરક્ષા દળના કોન્સ્ટેબલ તરીકે આસામ (Assam)ની બોર્ડર પર ફરજ બજાવતાં જવાન આકસ્મિક ઘટનામાં વીરગતિ (Martyr)પામ્યા હતા. જેમની અંતિમયાત્રામાં હજારોની સંખ્યામાં લોકો જોડાયા હતા.\nશહીદ (Martyr)જવાનનો પાર્થિવ દેહ પહોંચ્યો વતન\nજૂનાગઢ જિલ્લાના કણેરી ગામનાં વતની અને આસામ બોર્ડર (Boarder)પર ફરજ બજાવતા જવાન આકસ્મિક ઘટનામાં વીરગતિ પામ્યા હતા. જવાનનો પાર્થિવ દેહ કેશોદ ખાતે પહોંચતા કરેણી ગામ સુધી 13 કીમીની અંતિમયાત્રા યોજાઇ હતી. જણાવી દઇએ કે કેશોદ તાલુકાના કણેરી ગામા વતની છેલ્લા 10 વર્ષથી સીમા સુરક્ષા દળમાં કોન્સ્ટેબલ તરીકે આસામની બોર્ડર પર ફરજ બજાવતા હતા. જવાન મહેશભાઇ મક્કા ગત્ત શનિવારના રોજ એક આકસ્મિક ઘટવામાં વીરગતિ પામ્યા હતા. જેમનો પાર્થિવ દેહ હવાઇ માર્ગે અમદાવાદ ખાતે પહોંચ્યો હતો, ત્યારબાદ ત્યાંથી રોડ દ્વારા શહેરના બાયપાસ ખાતે પહોંચ્યો હતો. જવાનની અંતિમયાત્રામાં હજારોની સંખ્યામાં લોકો જોડાયા હતા.\nMartyr જવાનનો પાર્થિવ દેહ પંચમહાભૂતમાં વિલીન\nજવાનની અંતિમયાત્રા બાયપાસથી ચાંદીગઢના પાટીયા, શરદચોક, ચાર ચોક, એરપોર્ટ રોડ, ફુવારા ચોક, અક્ષયગઢ, રાણેકપરા થઇ કરેણી ખાતે પહોંચી હતી. જ્યાં શહિદ જવાનને ગાર્ડ ઓફ ઓનર તથા રાષ્ટ્રીય સન્માન સાથે અંતિમ વિદાય આપવામાં આવી હતી. દેશનાં કાજે શહીદી વ્હોરી લેનારા મહેશભાઈ મક્કાનો પાર્થિવ દેહ માદરે વતનમાં પંચમહાભૂતમાં વિલીન થયો હતો. જેમાં મામલતદાર, તાલુકા વિકાસ અધિકારી, રાજકીય, સામાજિક તેમજ મહિયા ક્ષત્રિય સમાજના આગેવાનોએ શ્રધ્ધાંજલી આપી હતી.\nકણેરી ગામનો જવાન શહીદ થતા અંતિમ વિદાય અપાઇ હતી જુઓ વીડિયો:\nBody Of Kareni's Martyrgujarat newsgujarati newsKareni's Martyr Was Crematedlattest newsMartyrMartyr Was CrematedMartyr Was Cremated In PanchmahabhootNewsnews in gujaratiOTTott app newsott gujaratOTT IndiaOTT INDIA Appott india gujaratOTT India Readott newsott read indiaott read newsPanchmahabhoottop 10 newstop ten news


માસ્ક નહીં પહેરવા બદલ બેફામપણે દંડની વસુલાત ચાલુ : છેલ્લા બે મહિનામાં 45 કરોડનો દંડ ઉઘરાવ્યો\nબે મહિનાનો સૌથી વધુ 10.72 કરોડનો દંડ માત્ર અમદાવાદ શહેરમાં થયો\nઅમદાવાદ : ગુજરાતમાં કોરોના સંક્રમણના સમયમાં લોકો પાસે નોકરી નથી. પગાર ઘટ્યાં છે. બેકારી અને મોંઘવારીએ મ્હોં ફાડ્યું છે ત્યારે ટ્રાફિક પોલીસ માસ્ક નહીં પહેરવા બદલ બેફામપણે દંડ વસૂલ કરી રહી છે. આશ્ચર્ય એ બાબતનું છે કે રાજકીય નેતાના મેળાવડામાં ઉપસ્થિત રહેનારા હજારો કાર્યકરો પાસેથી દંડ વસૂલ કરવામાં આવતો નથી ત્યારે સામાન્ય જનતાને માર્ગ પર રોકીને કડકરીતે દંડ વસૂલ કરવામાં આવે છે.\nગુજરાતના મુખ્ય મથકો પર પોલીસે છેલ્લા બે મહિનામાં 45 કરોડ રૂપિયાનો દંડ વસૂલ કર્યો છે. આ દંડની રકમમાંથી કેટલા પરિવારોના પેટનો ખાડો પૂરો કરી શકાય તેનો હિસાબ કરવા જેવો છે. લોકો પણ માસ્ક પહેરતા નહીં હોવાથી પોલીસ આકરી બની છે.


જાણો લોન્ચ થવા પહેલાં 2018 ઓલ ન્યૂ હોન્ડા અમેઝની કિંમત\nજાણો લોન્ચ થવા પહેલાં 2018 ઓલ ન્યૂ હોન્ડા અમેઝની કિંમત - Sandesh\nMay 7, 2018 | 4:36 pm IST\nભારતીય કાર બજારમાં હોન્ડાની નવી અમેઝની આતુરતાથી રાહ જોવામાં આવી રહી છે. જેના માટે એવું કહેવાય રહ્યું છેકે ન્યુ જનરેશન હોન્ડા અમેઝ આ મહિનાના મધ્યમાં લોન્ચ થઈ શકે છે. જેના માટે 16 મેની તારીખ અનુમાનિત કરવામાં આવી રહી છે. જો કે કારનું બુકિંગ શરૂ કરી દેવામાં આવ્યું છે.\nહાલમાં કારની કિંમતનો કોઈ પણ ખુલાસો કરવામાં આવેલ નથી પરંતુ મીડિયા રિપોર્ટના આધાર પર નવી અમેઝની કિંમતોનું અનુમાન લગાવવામાં આવી રહ્યું છે. જેના અંગે હાલમાં એવું કહેવામાં આવી રહ્યું છે કે, નવી અમેઝ કારની કિંમત રૂ. 5.70 લાખ થી શરૂ થઈને રૂ. 8.54 લાખ સુધી (દિલ્હીમાં એક્સ શોરૂમ કિંમત)પહોંચી શકે છે.\nનવી અમેઝ પેટ્રોલ મેન્યુલની કિંમત રૂ. 5.39 લાખ થી શરૂ કરી રૂ. 7.25 લાખ સુધી જઇ શકે છે.\nનવી અમેઝ પેટ્રોલ ઓટોમેટિકની કિંમત રૂ.6.99 લાખથી 7.75 લાખ સુધી જઈ શકે છે.\nનવી અમેઝ ડીઝલ મેન્યુલની કિંમત રૂ. 6.39 લાખથી શરૂ કરી રૂ. 8.25 લાખ સુધી રહી શકે છે.\nજ્યારે ઓટોમેટિક ડીઝલની કિંમત રૂ. 7.99 લાખથી શરૂ કરી રૂ. 8.75 લાખ સુધી રહી શકે છે.\nનવી અમેઝ અંગે કંપની તરફથી એવું કહેવામાં આવી રહ્યું છે કે તેને ઓલ-ન્યૂ પ્લેટફોર્મ પર તૈયાર કરવામાં આવેલ છે. જેમાં હોન્ડાના એડવાન્સ ફિચર્સ અને વિશેષતા જોવા મળી શકે છે. જેમાં પહેલી જ વખત ડીઝલ એન્જીનમાં CVT વિકલ્પ પણ જોવા મળી શકે છે. જેમાં પેટ્રોલ વેરિઅન્ટમાં 5-સ્પીડ મેન્યુલ ગિયર બોક્સ સાથે CVTનો વિકલ્પ પણ રહેશે. આ ગાડીની મુખ્ય સ્પર્ધા મારૂતિની ડિઝાયર સાથે થવા જઇ રહી છે. જેને જોતાં તેની કિંમત9લાખથી વધુ રહેવાની કોઈ જ શક્યતા હાલ જોવામાં આવી રહી નથી.


આખરે નિરાશ થઈને ક્રિકેટના તમામ ફોર્મેટમાંથી અંબાતી રાયડૂએ સંન્યાસ લીધો - GSTV\nLast Updated on July 3, 2019 by Mayur\nવર્લ્ડ કપમાં બે ભારતીય ખેલાડી ઈનજર્ડ થવા છતા ટીમમાં સ્થાન ન મળતા અંબાતી રાયડૂએ ક્રિકેટના તમામ ફોર્મેટમાંથી સન્યાસ લેવાની જાહેરાત કરી છે. શિખર ધવન ઈનજર્ડ થયા બાદ ટીમ ઈન્ડિયામાં રૂષભ પંતની પસંદગી કરવામાં આવી. જેથી અંબાતી રાયડુ નારાજ થયો હતો. રાયડૂની ટીમ ઈન્ડિયામાં પસંદગી ન કરવામાં આવતા આઈસલેન્ડ દ્વારા તેને નાગરિકતા અને ક્રિકેટ રમવા માટે આમંત્રણ આપવામાં આવ્યુ હતુ.\nJUST IN: Ambati Rayudu announces his retirement from international cricket. pic.twitter.com/kib2X2EMok\n— Circle of Cricket (@circleofcricket) July 3, 2019\nઆઈસલેન્ડે ટ્વિટ કરીને નાગરિકતાના નિયમ અંગે એક તસ્વીર પોસ્ટ કરી છે. જેમા રાયડૂ દ્વારા વિજય શંકર અંગે કરવામાં આવેલી ટિપ્પણનો સહારો લેવામાં આવ્યો.\nટ્વિટમાં કહેવામાં આવ્યુ હતુ કે, અંબાતી રાયડૂ થ્રીડી ગ્લાસને હટાવી શકે છે. તેમણે ટ્વિટમાં શેર કરવામાં આવેલા દસ્તાવેજને ધ્યાનથી જોવા જોઈએ. અમારી સાથે જોડાવવા માટે રાયડૂ વિચાર કરી શકે છે.\nકોંગ્રેસના ધારાસભ્યોને માઉન્ટ આબુની જગ્યાએ અહીંયા જવું છે, પક્ષમાં શરૂ થઈ ખેંચતાણ\nક્લિન પોલિટિક્સ: ગુજરાત સરકારમાં મોદીએ પીળા પાંદડા ખેરવી નાખ્યા, નવા નિશાળીઓ માટે વસંતનો આવિષ્કાર કર્યો


સારા અલી ખાને બિકિની ફોટોથી વધાર્યુ સોશિયલ મીડિયાનુ તાપમાન, હૉટ લુક કરી દેશે ઈમ્પ્રેસ | Sara ali khan share latest bold bikini photos on social media. - Gujarati Oneindia\n| Published: Friday, March 5, 2021, 11:10 [IST]\nબૉલિવુડ અભિનેત્રી સારા અલી ખાન એક વાર ફરીથી બોલ્ડ અવતારના કારણે છવાયેલી છે. સારાએ બોલ્ડ બિકિની ફોટો શેર કરીને સોશિયલ મીડિયાનુ તાપમાન વધારી દીધુ છે. સારાએ ઑફિશિયલ ઈન્સ્ટાગ્રામ પર પોતાનો લેટેસ્ટ ફોટો શેર કર્યો છે. જેમાં તે એકદમ સુંદર અને સેક્સી લુકમાં દેખાઈ રહી છે. સારા અલી ખાન આ નવા ફોટોમાં દરિયા કિનારે ઓરેન્જ બિકિનીમાં પોતાનો દિલકશ અવતાર દેખાડી રહી છે. આ ફોટા માલદીવ વેકેશનના છે.\nસારાના આ ફોટાને અત્યાર સુધી અઢળક ફેન્સે લાઈક કર્યા અને કમેન્ટ્સ દ્વારા અભિનેત્રીની જોરદાર પ્રશંસા પણ કરી. હાલમાં જ સારા અલી ખાન મા અમૃતા સાથે અજમેર શરીફ ગઈ હતી. જ્યાં તેણે ઘણા ફોટા શેર કર્યા હતા.આ દરમિયાન તે એકદમ ઈન્ડિયન લુકમાં જોવા મળી. માથે ચૂંદડી ઓઢીને દરગાહ પર ચડાવાતી ચાદર હાથમા લીધેલી જોવા મળી હતી.\nહાલમાં જ સારા અલી ખાને અક્ષય કુમાર સ્ટારર ફિલ્મ અતરંગી રેનુ શૂટિંગ પૂરુ કર્યુ છે. આ ફિલ્મની રિલીઝ ડેટનુ પણ એલાન થઈ ચૂક્યુ છે. ફિલ્મમાં અક્ષય અને સારા ઉપરાંત ધનુષ પણ જોવા મળશે.\nસારા અલી ખાન અને અક્ષય કુમાર\nસારા અલી ખાન અને અક્ષય કુમાર પહેલી વાર અતરંગી રેમાં સાથે જોવા મળવાના છે. ફિલ્મમાં દર્શકોને લવ ટ્રાયેંગલ જોવા મળશે. જ્યાં સારા ધનુષ અને અક્ષય બંને સાથે પડદા પર જોવા મળશે.\nછેલ્લી ફિલ્મની વાત કરીએ તો સારાની લેટેસ્ટ ફિલ્મ કુલી નંબર 1 હતી જે ઓટીટી પર રિલીઝ થઈ. આ ફિલ્મમાં સારા અલી ખાને વરુણ ધવન સાથે સ્ક્રીન શેર કરી. વરુણ ધવન હવે પોતાની આવનારી ફિલ્મ ભેડિયાનુ શૂટિંગ કરી રહ્યા છે.\nસારા અલી ખાનની વચમાં એ ગોસિપ પણ સામે આવી કે તે ટાઈગર શ્રોફ સાથે બાગી 4માં પણ દેખાઈ શકે છે. જો કે હજુ સુધી કોઈ અધિકૃત માહિતી સામે આવી નથી.\nસારા અલી ખાન સોશિયલ મીડિયા પર ખાસ્સી સક્રિય રહે છે અને ફેન્સ સાથે દિલ ખુશ કરી દેતા ફોટો હંમેશા શેર કરતી રહે છે. તે સોશિયલ મીડિયા પર ઘણી લોકપ્રિય છે. તમને જણાવી દઈએ કે સારાએ ઈન્ડસ્ટ્રીમાં ડેબ્યુ સુશાંત સિંહ રાજપૂત સાથે ફિલ્મ કેદારનાથ સાથે કર્યુ. ત્યારબાદ તે રણવીર સિંહ સાથે સિંબામાં જોવા મળી.\nsara ali khan sexy bikini photos pics સારા અલી ખાન સેક્સી બિકિની બોલ્ડ ફોટો\nSara ali khan share latest bold bikini photos on social media.\nStory first published: Friday, March 5, 2021, 11:10 [IST]


તુલસીના પત્તા સાથે ના કરો આ કામ, નહી થઇ જશે નારાજ | તુલસીના પત્તા સાથે ના કરો આ કામ, નહી થઇ જશે નારાજ - Gujarati BoldSky\n| Published: Thursday, November 10, 2016, 13:00 [IST]\nતુલસીનું ધાર્મિક મહત્વ તો છે જ પરંતુ વિજ્ઞાનના દ્રષ્ટિકોણથી તુલસી એક ઔષધિ છે. તુલસી હજારો વર્ષોથી વિભિન્ન રોગોની સારવાર માટે ઔષધિના રૂપમાં ઉપયોગ કરવામાં આવે છે.\nઆયુર્વેદમાં તુલસી રથા તેના વિભિન્ન ઔષધીય પ્રયોગોનું વિશેષ સ્થાન છે. આયુર્વેદમાં તુલસીને સંજીવની બૂટીના સમાન ગણવામાં આવે છે. એટલું જ નહી સાથે એક પ્રસિદ્ધ કહેવત પણ છે કે ''જે ઘરમાં તુલસીનો છોડ હોય છે તે પૂજનીય સ્થાન હોય છે અને ત્યાં કોઇ બિમારી અથવા મૃત્યુંના દેવતા આવી શકતા નથી.\nતુલસીના છોડ ઘરો અને મંદિરોમાં લગાવવામાં આવે છે, સાથે જ તેના પત્તા ભગવાન વિષ્ણુને અર્પણ કરવામાં આવે છે. તેના ઔષધિય ગુણો ઉપરાંત આ ક્યારેક-ક્યારેક આપણા શરીરને નુકસાન પણ પહોંચાડી શકે છે.\nતુલસીના પત્તા ચાવવા ન જોઇએ\nતુલસીના પત્તાનું સેવન કરતી વખતે ધ્યાન રાખવું જોઇએ કે આ પત્તાને ચાવવા ન જોઇએ પરંતુ ગળી જવા જોઇએ. આ પ્રકારે તુલસીનું સેવન કરવાથી ઘણા રોગોમાં ફાયદો પહોંચે છે. તુલસીના પત્તામાં પારા ધાતુના તત્વ હોય છે જે પત્તાને ચાવવાથી દાંતો પર લાગી જાય છે. આ તત્વ દાંતો માટે ફાયદાકારક નથી.\nશિવલિંગ પર તુલસીના પત્તા ચઢાવવામાં આવતા નથી\nઆ દિવસોમાં તોડવા ન જોઇએ તુલસીના પાંદડા\nકારણ વિના તુલસીના પાંદડા તોડવાથી મૃત્યુંનો શાપ લાગે છે.\nતુલસીનું અપમાન ન કરવું જોઇએ\nજે ઘરમાં તુલસી લાગેલી હોય ત્યાં તેની રોજ પૂજા કરવી જોઇએ. કારણ કે એવું માનવામાં આવે છે કે તેને પૂજનાર વ્યક્તિ સ્વર્ગમાં જાય છે.\nગણેશ પૂજનમાં વર્જિત છે તુલસીના પાંદડા\nએક કથા અનુસાર એકવાર તુલસી જંગલમાં એકલી ફરી રહી હતી જ્યારે તેમણે ગણેશ જીને જોયા જો કે ધ્યાનમાં બેઠ્યા હતા. ત્યારે તુલસીએ ગણેશ જી સામે વિવાહનો પ્રસ્તાવ રાખ્યો અને તેમણે એમ કહીને અસ્વિકાર કરી દીધો કે તે બ્રહ્મચારી છે જેથી રિસાઇને તુલસીએ તેમને બે વિવાહનો શ્રાપ આપી દીધો, પ્રતિક્રિયા સ્વરૂપ ગણેશજીએ તુલસીને એક રાક્ષસ સાથે વિવાહનો શ્રાપ આપ્યો. એટલા માટે ગણેશ પૂજનમાં પણ તુલસીનો પ્રયોગ વર્જિત છે.\nતુલસી માંગી માફી\nશ્રાપ મળ્યા બાદ તુલસીને પોતાની ભૂલનો અહેસાસ થાય છે અને તે ગણેશ જી પાસે માફી માંગે છે. તેનાથી ખુશ થઇને ગણેશ જી પોતાનો આપેલો શ્રાપ ઓછો કરી દે છે. અને કહે છે કે ફક્ત ભગવાન જ તેને એક પવિત્ર છોડનો દરજ્જો આપી શકે છે ત્યારે તે આ શ્રાપથી મુક્ત થઇ જશે. પરંતુ ગણેશ જી પર તેના પાંદડા ચઢાવવામાં નહી આવે.\nતુલસીના છોડને ઘરની અંદર લગાવી ન શકાય\nએવું કહેવામાં આવે છે કે તુલસીના પતિના મૃત્યું બાદ ભગવાન વિષ્ણુએ તુલસીને પોતાની પ્રિય સખી રાધાની માફક ગણી હતી. એટલા માટે તુલસીએ તેમને કહ્યું કે તે તેમના ઘરે જવા માંગે છે. પરંતુ ભગવાન વિષ્ણુએ તેમને ના પાડી દીધી અને કહ્યું કે મારું ઘર લક્ષ્મી માટે છે પરંતુ મારું દિલ તમારા માટે છે.\nતુલસીનો છોડ ઘરની બહાર જ લગાવો ત્યારે તુલસીએ કહ્યું કે ઘરની અંદર નહી તો બહાર જ તેમને સ્થાન મળી શકે છે, જેને ભગવાન વિષ્ણુએ માની લીધું. ત્યારથી આજ દિન સુધી તુલસીનો છોડ ઘર અને મંદિરોની બહાર લગાવવામાં આવે છે.\nRead more about: tulsi puja તુલસી પૂજા


બહુચર્ચિત હિતેશ રબારી સ્યુસાઈડ કેસમાં જ્યોતિ સોલંકીએ કર્યુ સરેન્ડર\nબહુચર્ચિત હિતેશ રબારી સ્યુસાઈડ કેસમાં જ્યોતિ સોલંકીએ કર્યુ સરેન્ડર - Sandesh\nMarch 7, 2018 | 11:09 am IST\nસુરતનો બહુચર્ચિત હિતેશ રબારી આપઘાત કેસમાં આરોપી આરોપી જ્યોતિ સોલંકીએ પોલીસ સામે સરેન્ડર કર્યુ છે. જ્યોતિ સોલંકીએ ગણદેવી પોલીસ મથકે સરેન્ડર કરતા આ કેસમાં ગૂંચવાયેલા અનેક કોયડાઓ ઉકેલાશે તેવું કહેવાઈ રહ્યુ છે. આરોપી જ્યોતિ સોલંકીને કોર્ટમાં રજૂ કરાશે. જ્યોતિ સોલંકી વિરુદ્ધ હિતેશ રબારીના આત્મહત્યાની દુષ્પ્રેરણાની ફરિયાદ નોંધાઈ છે.\nસુરતના યુવા બિલ્ડર ધનાઢ્ય પરિવારના હિતેશ રબારીએ નવસારી જિલ્લાના ગણદેવી તાલુકાના ગણદેવા ગામે અંબિકા નદીના તટે આવેલા તેના વીર સ્ટડ ફાર્મ પર આત્મહત્યા કરી હતી. તેણે પોતાની પિસ્તોલમાંથી કપાળમાં ગોળી ધરબી દીધી હતી. અઢળક સંપત્તિ ધરાવતા હિતેશને કોઈ જાતની તકલીફ ન હતી, તેમ છતાં આત્મહત્યા કરવાનુ શું કારણ હોઈ શકે તે અંગે ભારે રહસ્યો સર્જાયા હતા. જેમાં પોલીસ તપાસમાં જ્યોતિ સોલંકી નામની યુવતીનું નામ ખૂલ્યું હતું.\nઆ કેસમાં હિતેશ રબારીને એક પરિણીતા જ્યોતિ સોલંકી બ્લેક મેઇલ કરતી હોવાનું અને ફ્લેટ તેમજ મોટી રકમની માગણી કરતી હોવાનું ખૂલ્યું હતું. છ મહિનાના અંતે આખરે જ્યોતિ સામે ગણદેવી પોલીસ મથકમાં આત્મહત્યાની દુષ્પ્રેરણાનો ગુનો નોંધાયો હતો. જેમાં તેને પોલીસ સમક્ષ હાજર રહેવા નોટિસ ફટકારવામાં આવી છે.\nસુરતના બહુચર્ચિત હિતેશ રબારી આત્મહત્યા કેસમાં પ્રેમિકા જ્યોતિ સામે ગુનો નોંધાયો\nહિતેશ રબારી આપઘાત કેસમાં જ્યોતિની આગોતરા જામીન અરજી અંગે બુધવારે સુનાવણી


રિયાલિટી શોઝમાંથી રિયલ ફેક્ટર ગાયબ થયું છે? | નવગુજરાત સમય\nરિયાલિટી શોઝમાંથી રિયલ ફેક્ટર ગાયબ થયું છે?\n05-07-2021 05:45 PM\nઇન્ડિયન ટેલિવિઝન પર રિયાલિટી શોઝ વધારે ટીઆરપી મેળવતા હોય છે. આવા શોઝમાં દેશભરની રિયલ ટેલેન્ટને રજૂ કરવામાં આવે છે. સાથે જ એનાં એન્ટરટેઇનમેન્ટ ફેક્ટરના કારણે રિયાલિટી શોઝ અવારનવાર ન્યૂઝમાં રહેતા હોય છે. વધારે ટીઆરપીઝ મેળવવાની રેસમાં આવા શોઝના ક્રિએટર્સ તમામ પ્રકારનાં ગિમિક્સ કરતા રહેતા હોય છે. જેથી ઓડિયન્સનું આકર્ષણ યથાવત્ રહે. જોકે, રિયાલિટી શોઝ શેમાં પાછળ રહી ગયા છે?\nકન્ટેસ્ટન્ટ્સનું મેરિટ હોય કે ના હોય તેમની પ્રશંસા કરવા માટે જ જજીઝને કહેવામાં આવે છે, લવ સ્ટોરીઝ, ઇમોશનલ અને ફની કિસ્સાના સ્વરૂપમાં ફેક કન્ટેન્ટ રજૂ કરવામાં આવતું રહેતું હોય છે ત્યારે શું રિયાલિટી શોઝમાંથી ‘રિયલ’ ફેક્ટર ગાયબ થઈ રહ્યું છે?\nઇન્ડિયન આઇડોલ 1’નો સેકન્ડ રનર-અપ અને ‘બિગ બોસ’નો પાર્ટિસિપેન્ટ સિંગર રાહુલ વૈદ્ય જણાવે છે કે, શોને ઇન્ટરેસ્ટિંગ બનાવવા માટે કેટલીક લાગણીઓને જગાવવામાં આવે છે. તે કહે છે કે, ‘રિયાલિટી ટીવી શોઝથી અનેક યંગ ટેલેન્ટ્સને મદદ મળે છે. તેઓ કમાણી કરે છે અને મુંબઈ જેવા સિટીમાં ટકી શકે છે. ચોક્કસ જ કન્ટેસ્ટન્ટ્સ અને જજીઝ, જજીઝ અને હોસ્ટની વચ્ચે નોક-ઝોક તેમજ કન્ટેસ્ટન્ટ્સની ફેક લવ સ્ટોરી રજૂ કરવામાં આવે છે. જે બધું સ્ક્રિપ્ટનો એક ભાગ હોય છે. જેથી શોમાં મિર્ચ મસાલા ઉમેરી શકાય. જો કોઈ શો ન્યૂઝમાં હોય તો એનો અર્થ એ છે કે, એને લોકો જુએ છે.’\n‘ઇન્ડિયન આઇડોલ 1’નો વિનર, સિંગર અભિજીત સાવંતે રિસન્ટલી જણાવ્યું હતું કે, રિયાલિટી શોઝ અવારનવાર ટેલેન્ટ નહીં પરંતુ વિવાદોના કારણે ન્યૂઝમાં રહે છે. જેમ કે, ‘ઇન્ડિયન આઇડોલ 11’માં સિંગર્સ નેહા કક્કર અને આદિત્ય નારાયણ વચ્ચે વેડિંગનો એંગલથી લઈને ‘ઇન્ડિયન આઇડોલ 12’ના કન્ટેસ્ટન્ટ્સની સિંગર કિશોર કુમારનાં સોંગ્સ ગાવા બદલ ટીકા થઈ રહી છે. સાવંત ફીલ કરે છે કે, આવાં એલિમેન્ટ્સના કારણે ટેલેન્ટના પરફોર્મન્સ પર ધ્યાન જતું નથી.\nછેલ્લાં 15 વર્ષથી રિયાલિટી શોઝ કરી રહેલા હોસ્ટ-સિંગર આદિત્ય નારાયણ કહે છે કે, ‘મૂળ વાત ટેલેન્ટને પ્લેટફોર્મ આપવાની છે. બાકી બધું તો સેટ પર કોઈ પ્લાનિંગ વિના બનતું રહેતું હોય છે. કન્ટેસ્ટન્ટ્સ, ક્રૂ અને જજીઝ બધા સાથે ત્રણથી ચાર મહિના સુધી રહેતા હોય છે. એટલે બોન્ડિંગ રહે છે. જેના લીધે મજાકમસ્તી થતી રહે છે.’\nનારાયણ વધુ કહે છે કે, ‘રિયાલિટી શો એ પબ્લિક શો છે અને લોકોનો એના વિશે ઓપિનિયન હોય છે. મૂળ વિચાર લોકો શો જુએ અને એની ચર્ચા કરે એ છે. અમે દરેકને ખુશ કરવાની કોશિશ કરીએ છીએ, પરંતુ હંમેશા એમ બને એ જરૂરી નથી. રિયાલિટી શો દોઢ કલાક લાંબો પ્રોગ્રામ હોય છે. એટલે સિંગિંગ સિવાય બાકી બધું એન્ટરટેઇનિંગ હોય છે.’\nસિંગર શાને અનેક રિયાલિટી ટીવી શોઝ જજ કર્યા છે. તે કહે છે કે, ‘ક્રિએટર્સ પર વધારે ટીઆરપી મેળવવા માટે ખૂબ જ પ્રેશર હોય છે. એટલા માટે મજાકમસ્તી, ‘ફેક લવ સ્ટોરી’ સહિત ઘણું બધું બનતું હોય છે. એના માટે પહેલાંથી જ નિર્ણય લેવામાં આવે છે. લોકો એના વિશે ચર્ચા કરે છે. જેનો અર્થ એ છે કે, શો ચાલે છે. મને પણ સ્ટોરીઝ ક્રિએટ કરવા કહેવામાં આવે છે. હું સામાન્ય રીતે ફેક કન્ટેન્ટથી દૂર રહું છું.’\n‘બાલિકા વધુ 2’ માટે શૂટિંગ શરૂ થયું\nદિવ્યંકાએ ‘તારક મહેતા કા ઉલ્ટા ચશ્મા’માં દયાબહેનનો રોલ ફગાવ્યો હતો?\n‘બિગ બોસ 15’માં અંકિતા અને રિયા સાથે જોવા મળી શકે


પોલિટીક્સ ડેસ્ક: દેશમાં સૌથી જૂના પક્ષ કોંગ્રેસની સ્થિતિ એવી થઇ ચૂકી છે કે હાઈકમાન્ડ માંડ એક રાજ્યમાં આંતરિક વિવાદ ખતમ કરવાના પ્રયત્નો કરે ત્યાં બીજા કોઈ રાજ્યમાંથી નેતાઓ નારાજ થઇ જાય છે. જ્યોતિરાદિત્ય સિંધિયા, જીતેન્દ્ર પ્રસાદ, કેપ્ટન અમરિંદરસિંઘ જેવા એક સમયના પાર્ટીના દિગ્ગજોનો પક્ષ છોડવાનો સિલસિલો સતત ચાલુ જ રહ્યો છે. હવે આમાં વધુ એક નામ ઉમેરાય તો નવાઈ નહીં!\nઉત્તરાખંડમાં આગામી વર્ષે વિધાનસભા ચૂંટણી છે ત્યારે કોંગ્રેસના વરિષ્ઠ અને ગાંધી પરિવારના નજીકના ગણાતા નેતા હરીશ રાવત પાર્ટીથી રિસાયા હોવાનું લાગી રહ્યું છે. તેમણે કશું સ્પષ્ટ કહ્યું નથી, પરંતુ આડકતરી રીતે એવી વાત કરી દીધી છે જેનાથી કોંગેસ હાઈકમાન્ડની ચિંતા વધશે તે નક્કી છે.\nહરીશ રાવતે ટ્વીટ કરીને કોંગ્રેસ સંગઠન પ્રત્યે નારાજગી વ્યક્ત કરી છે. તેમણે ટ્વીટ કરીને કહ્યું, ચૂંટણીરૂપી સમુદ્રને તરવાનો છે, મદદ માટે બનાવવામાં આવેલ સંગઠન માળખું મોટેભાગે હાથ લંબાવવાની જગ્યાએ નકારાત્મક ભૂમિકા નિભાવતું રહ્યું છે. જે સમુદ્રમાં તરવાનું છે, ત્યાં સત્તાએ ઘણા મગરમચ્છ છોડી રાખ્યા છે, જેના આદેશ પર તરવાનું છે, તેના કેટલાક માણસોએ મારા હાથ-પગ બાંધી રાખ્યા છે. મનમાં ઘણીવાર વિચાર આવે છે કે, ઘણું તરી લીધું, હવે વિશ્રામનો સમય છે.\nઆગળ તેઓ કહે છે, ‘પણ પછી મનના એક ખૂણામાંથી ધીમેથી અવાજ સંભળાય છે કે, ન દૈન્ય ન પલાયનમ.’ મૂંઝવણની સ્થિતિમાં છું. નવું વર્ષ કદાચ રસ્તો દેખાડી દે, મને વિશ્વાસ છે કે ભગવાન કેદારનાથજી આ સ્થિતિમાં મને માર્ગદર્શન આપશે.\nઅટકળો તેજ, હજુ કંઈ સ્પષ્ટતા નહીં\nહરીશ રાવતે કોઈનું નામ લીધા વગર બધું અધ્યાહાર રાખ્યું છે. પરંતુ તેમના ટ્વીટ પરથી એક વાત સ્પષ્ટ છે કે તેઓ કોંગ્રેસ સંગઠનની નારાજ છે અને ચૂંટણી અભિયાન માટે જે પ્રમાણે તેઓ કામ કરવા માગે છે તે રીતે તેમને કામ કરવા દેવામાં આવી રહ્યું નથી. તેમના આ ટ્વીટને જોતા રાજનીતિક વર્તુળોમાં ચર્ચા ચાલી ઉઠી છે કે તેઓ પણ પાર્ટી સાથે છેડો ફાડી શકે છે.\nકોંગ્રેસ હાઈકમાન્ડે તાજેતરમાં જ હરીશ રાવતને ચૂંટણી પ્રચાર સમિતિના અધ્યક્ષ બનાવ્યા હતા. ઉપરાંત તેમના નજીકના ગણાતા ગોદીયાલને પ્રદેશ કોંગેસ સમિતિના અધ્યક્ષ બનાવાયા હતા, તેમજ ટીમમાં અન્ય પણ કેટલાક ફેરફાર રાવતની મરજીથી જ કરવામાં આવ્યા હતા. જોકે, તેમ છતાં તેઓ નારાજ હોવાનું બહાર આવતા આ પાછળનું કારણ શું હોય શકે તે ચર્ચાનો વિષય બન્યું છે.


માલપુરમાં શબવાહિની બની ચર્ચાનું કારણ, જાણો કેમ?\nHome > ગુજરાત > માલપુરમાં શબવાહિની બની ચર્ચાનું કારણ, જાણો કેમ?\nConnect Gujarat30 May 2019 10:13 AM GMT\nકોઇ વાહન ગુનાની સંડોવણીમાં પોલિસ સ્ટેશને મુકવામાં આવે તો માન્યામાં આવે. પણ જો શબ વાહિનીને કોઇ અન્ય કારણોસર પોલિસ સ્ટેશને મુકવામાં આવો તો? બસ આવી જ એક ઘટના બની છે, અરવલ્લી જિલ્લાના માલપુરમાં.\nઅરવલ્લી જિલ્લાનું માલપુર પોલિસ સ્ટેશન અને અહીં મુકવામાં આવી છે શબવાહિની, આ વાત કદાચ તમને ગળે નહીં ઉતરે અને ગળે ઉતરશે તો સવાલ પણ ઉદભવતો હશે કે, શબવાહિની પોલિસ સ્ટેશનમાં કેમ મુકાઈ છે ? જમાનો બદલાયો છે પણ ક્યાં લોકોની માનસિકતા ઠેર ની ઠેર હોવાને કારણે આ શબવાહિની માલપુર પોલિસના જાપ્તામાં ધૂળ ખાઈ રહી છે.\nવાત જાણે એવી છે કે, ત્રણ મહિનાથી આ શબવાહિની મૃતકોના શબને લઇ જવા માટે માલપુર પંચાયતને ફાળવવામાં આવી છે. જો કે રાત્રીના સમયમાં શબવાહિનીમાં કેટલીક અઘટીત ઘટનાઓ થતી હોવાની ચર્ચાએ જોર પકડ્યું હોવાની વાત ચગડોળે ચઢતા આ શબવાહિની પર નજર રખાઈ રહી છે.\nરાજ્ય સભાના સાંસદની ગ્રાંટમાંથી માલપુર તાલુકાના લોકો માટે શબવાહિની ફાળવાઈ છે, જો કે લોકમુખે શબવાહિનીમાં રાત્રીના સમયે થઇ રહેલી અઘટિત ઘટનાને કારણે સ્થાનિક લોકોએ આ શબવાહિનીને હટાવવાની માંગ કરી છે. સ્થાનિક લોકોનો આક્ષેપ છે કે, રાત્રીના સમયે આ શબવાહિનીમાં સાઈરન તેમજ લાઈટ આપોઆપ ચાલુ થતી હતી. એટલું જ નહીં કેટલીક વાર તો શબવાહિનીનું લોક પણ ખુલ્લુ જોવા મળતું હતું. જોકે પોલિસનું માનિયે તો આ પ્રકારની કોઇ જ ઘટના ન ઘટતી હોવાનું જણાવ્યું હતું.\nસ્થાનિક લોકોની રજૂઆત બાદ પંચાયતની જગ્યામાં પડેલી શબવાહિનીને હવે પોલિસની નજર હેઠળ જાપ્તામાં આવી ગઇ છે અને તે બિન ઉપયોગી બની હોય તેવું લાગી રહ્યું છે.\nવ્યક્તિના મૃત્યુ પછી અંતિમધામ સુધી પહોંચાડતી શબવાહિની હાલ અંતિમ તબક્કામાં શ્વાસ લેતી હોય તેવું લાગી રહ્યું છે. અંધશ્રદ્ધા હોય કે પછી લોકોનો વહેમ,પણ હાલ તો શબવાહિનીને ચોક્કસથી પોલિસનું સુરક્ષા કવચ ચોક્કસથી મળવા લાગ્યું છે.